FAN 1
Alu yé alu madôn Alla la ka sɛwa sɔrɔn alula fudu rɔ
« Mɛn ka élu dan kabi fɔlɔfɔlɔ, wô ka élu kɛ kɛɛ ni muso di. » (Matiyu 19:4).
Yahuwa * Alla lé ka fudu fɔlɔ sidi. Kitabu yé a yirala an na kô Alla ka muso fɔlɔ dan « ka a lawa kɛɛ ma ». Adama ka sɛwa kôsɛbɛ, a ka a fɔ kô : « Mɛn yé n kôlô dô lé di butun, n fadi sobo dô lé » (Zenɛzi 2:22, 23, Bible Senuma). Haan tén, Yahuwa yé afɛ mɔɔ fudunilu yé sɛwa.
I ba kɛ fudula, a di kɛ i ɲanan kô fén bɛɛ diyatɔla lé i la. Tuɲa bolo ma kɔni, hali fudukɛɛ ni fudumuso mɛnlu diyani ɲɔn ɲɛ kôsɛbɛ, bɛnbaliya ni kɔnɔrɔfili kôlu di dôn wôlu tɛ (Kôrɛnte kalu I 7:28). Alu di Kitabu la sariya dôlu sɔrɔn sɛbɛnin mɛn kɔnɔ, ni alu ka wôlu latama, alu di sɛwa sɔrɔn alula fudu ni alula dénbaya rɔ (Zaburu 19:8-11, BS).
1 ALLA KA BAARA MƐN DI ALU MA, ALU YÉ WÔ KƐ
KITABU YÉ MƐN FƆLA : Fudukɛɛ lé yé dénbaya kuntii di (Éfɛze kalu 5:23).
Ni i yé fudukɛɛ lé di, Yahuwa yé afɛ i yé hami i muso la kôsɛbɛ, kanintéya rɔ (Piyɛri I 3:7). A ka i muso dan kôsa a yé kɛ i dafaɲɔn di. A yé afɛ i yé i muso buɲa, ka a kanin (Zenɛzi 2:18, BS). I kakan ka i muso kanin kôsɛbɛ ka a diyana kôlu bila i diyana kôlu ɲɛ (Éfɛze kalu 5:25-29).
Ni i yé fudumuso lé di, Yahuwa yé afɛ i yé i kɛɛ buɲa a ɲan yɛrɛyɛrɛ ma, ka a madɛmɛn ala baara rɔ (Kôrɛnte kalu I 11:3 ; Éfɛze kalu 5:33). To ala kôlatɛlilu kɔ, ka a madɛmɛn (Kolɔsu kalu 3:18). I ba wô kɛ, i di ɲumaya Yahuwa ni i kɛɛ ɲan kɔrɔ (Piyɛri I 3:1-6).
ALU DISÉ KA MƐN KƐ :
I disé mɛn kɛla kôsa i yé kɛ fudukɛɛ ni wô tɛ fudumuso ɲuman di, i fuduɲɔn maɲininka wô ma. I tolomalɔ a la a ɲuman la ka ban ka i sé kô bɛɛ kɛ kôsa i yé dô la ila ɲumaya kan
Djani ilé ni i fuduɲɔn yé ɲɔn lasɛwaɲan makaranɲa, wô di wati ta. Wô rɔ, i sabari
2 I KAKAN KA I DJANTO I FUDUƝƆN MIRIYALU RƆ
KITABU YÉ MƐN FƆLA : I kakan ka i fuduɲɔn lé tɔnɔ ɲinin (Filipu kalu 2:3, 4). A yira i fuduɲɔn la kô ala kô diyani i ɲɛ kôsɛbɛ. I kana ɲina kô Yahuwa yé afɛ a batolaalu kélén kélénna bɛɛ « yé kɛ djusu suma mɔɔ di bɛɛ ɲɛ » (Timoté II 2:24). « Mɔɔ dalagbô la kuman yé sɔli kɛla yoo fan da duman, kɔni hankilitii nɛn yé kɛndɛya lé di. » Wô rɔ, i kumankan suwandi a ɲuman la (Talilu 12:18, BS). Yahuwa la nii saniman di i madɛmɛn kôsa i yé sé kumanla ɲumaya ni kanintéya rɔ (Galate kalu 5:22, 23 ; Kolɔsu kalu 4:6).
ALU YÉ ALU MIRIYALU KƐ KÉLÉN DI
Alla matara kôsa i yé i sabari, i ni i fuduɲɔn ba kɛ kumanla i kana i fasa i miriya ma
I kɛtɔ mɛn fɔla ani i kɛtɔ wô fɔla ɲamɛn ma, i miri wô ma a ɲuman la
3 ALU DISÉ KA MƐN KƐ :
KITABU YÉ MƐN FƆLA : I ba fudu, ilé ni i fuduɲɔn di kɛ « fadikôlô kélén di » (Matiyu 19:5). Kɔni alu fila tɛma, bɛɛ ni a miriya lé. Wô rɔ, alu kakan ka dɛn ka alu miriyalu kɛ kélén di (Filipu kalu 2:2). Alu ba kɛ kôlatɛla, alu kakan ka bɛn. Kitabu kô : « Ɲɔn yé di kôlatɛli bɛɛ sabati » (Talilu 20:18, BS). Alu ba kɛ kôlatɛli baa dô kɛla, alu yé bila Kitabu la sariyalu kɔ (Talilu 8:32, 33, BS).
ALU DISÉ KA MƐN KƐ :
I miriya ni i haminan kôlu ɲafɔ i fuduɲɔn ɲɛ
Djani i yé layiri dô ta, ilé ni i fuduɲɔn yé bɛn wô ma fɔlɔ
^ § 4 Kitabu yé a yirala kô Alla tɔɔ lé kô Yahuwa.
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn dyu_Latn dyu_Latn bam_Latn dyu_Latn bam_Latn bam_Latn bam_Latn